**«Оқушыны оқыта отырып тәрбиелеу»**

Қазіргі дамыған қоғам алдындағы Ұлы мұрат-ұлттық құндылықтар мен жалпы адамзаттық құндылықтарды бойына сіңіре білген кемел ұрпақ тәрбиелеу.

Ұрпақ тәрбиесі -болашақ тәрбиесі болашақ қоғам тәрбиесі.Сол болашақтың іргесін қалайтын ұрпақты жан-жақты дамыту ,ақыл – парасаты мол ғылыми мәдени өрісі кең етіп тәрбиелеу-ұлт алдындағы борышым.Шәкірттіке терең білім бере отырып,оның жүрегіне ұлттық, рухани құндылықтарды ұялата білсек,өзінің тарихын,тілін,мәдениетін білетін жахандық көзқарасы бар тұлңа қалыптасары сөзсіз.

**«Біртұтас тәрбие бағдарламасының»**негізгі мақсаты да осы.Біз оқушыны оқыта отырып,тәрбиелей білуіміз қажет. Білім мен тәрбие егіз ұғым,себебі бір-бірінен алшақтап кетпеуі қажет. Ғұлама Әл-Фарабидің «Адамға ең бірінші білім емес рухани тәрбие керек,тәрбиесіз берілген білім-адамзаттың қас жауы» деген ұлағатты сөзін оқу мен тәрбие процесінде әрқашанда басшылыққа аламыз. Білім берудегі басты қағида-оқушыларды үнемі шығармашылық әрекетке шындай отырып өзін-өзі дамытуға жетелеу. Дене тәрбиесі мұғалім ретінде осы қағиданы басшылыққа аламын.Дене тәрбиесі сабағы оқушының денсаулығын нығайта отырып,ерік-жігерін шыңдайды.Ол тек жаттығулармен шектелмейді,оқушының ішкі жан -дүниесін дамуына да ерекше ықпал етеді. Сабақ барысында жаңа әдіс-тәсілдерді пайдалану, жаңа элементтерді орындату оқушылардың сабаққа деген зейінін арттырады. Ерік-жігерін шыңдап шығармашылық қабілетін дамытады.Соның ішінде ұлттық ойындар: Бәйге, Ханталапай, Алтын сақа, Көкпар, Тоғызқұмалақ ойындарын сабақта орынымен пайдалану оқушының ақыл-ойын дамытып батылдыққа, қайсарлыққа, шапшаңдыққа үйретеді.

Мектебімізде «Тоғызқұмалақ ойшылар ойыны»тақырыбында оқушылар арасында сыныптан тыс шара ұйымдастырған болатынмын.Негізгі мақсатым:Оқушылардың ойынға деген қызығушылықтарын арттыра отырып ұлттық ,рухани құндылықтарын насихаттау.Алдымен оқушыларға тоғызқұмалақ ойынының шұғыл тарихы жөнінде түсінік берілді. Өткен ғасырда бір ағылшын ғалымы бүкіл халықтың үстел ойындарымен таныса келе бұл ойын туралы былай деген екен. «Бұл қойшы алгебрасы, егер бұл ойынды ойлап тапқан қойшыларға сол кезде Европалық білім берсе, олар үлкен математик немесе ғалым болады деп баға берген екен.

Тоғызқұмалақ ойыны арнайы тақтада екі адам арасында ойналады.Ойын тақтасы екі қазан,18 отау,162 құмалақтан тұрады.Ойын барысында әр ойыншыға бір-бір қазан, тоғыз отауға тоғыз-тоғыздан құмалақ салынадығ81 құмалақ тиесілі. Алғашқы жүріс жасаған ойыншы бастаушы,екінші жүріс жасаған ойыншы қостаушы деп атайды.Міне осылай ойын әрі қарай жалғаса береді. Бұл «Тоғызқұмалақ» ойыны шәкірттерімді ептілікке, ойлау қабілеттілікке дамытуға және бір-бірін сыйлай білуге тәрбиелейді. Сабағымды ұлттық ойындармен байланыстыра отырып, оларды салауатты өмірге шығармашылыққа, ұлтжандылыққа баулу - менің борышым.

6-класта дене тәрбиесі сабағынан «Қазақтың ұлттық ойындары» тақырыбында сабағым өткен болатын. Сабақ мақсаты:6.41.14 Жарыс кезінде әділ ойнау,патриотизм және ынтымақтастыққа жататын мінез-құлық көрсететіндер түсіну және қолдана білу.

Сабақтың тақырыбы бойынша «Асық ату» ойынымен таныстыру,ойнату

1. Ойын ережесімен,ойын тарихымен таныстыру.
2. Ойын жақтарын қолдану.
3. Ойын ғағидаларын жазып отыру.
4. Асықтың тұрыстарын түсіндіру.
5. Топқа бөлу ойнау
6. Қауіпсіздік ережелерін ойнау

« Асық ату» ойыны оқушыларды мергендікке,ептілікке ,шапшаңдылыққа тәрбиелейді. «Арқан тарту»ойыны оқушылардың бұлшық еттерін шынықтырса ,«Жаяу Көкпар» ұлттық ойыны бірлесіп,ұжымдасып жұмыс жасай білуге үйретеді.Сабақ барысында ұлттық ойындардың қай-қайсыда сабақ барысында оқушылардың зейінін шоғырландырып ,өздігінен дене жаттығуларын жасай білуге ықпал етеді.Ұлттық ойындарды сабағымызда қолдана отырып, әрі сабағымызда қызықты өткіземін,әрі ұлттық-құндылықты насихаттаймын.

Ғұлама педагог И.Сухомленский: «Ойын баланың алдынан өмір есігін ашып,оның шығармашылық қабілетін дамытады ,ойынсыз ақыл-ойдың қалыптасуы мүмкін емес» деген болатын. Демек ,оқушының ақыл-ой санасын, дамыту үшін теория мен практиканы ұштастыра отырып, жаңа технологияны тиімді пайдалану қажет. 4-класта өткен сабағымды оқушылардың дене жаттығулары кезінде қиындықтарды еңсере білетінін аңғардым.Сабақтың тақырыбы «Гимнастика.Алға және артқа домалау»

Мақсаты: 4.3.4.1 денсаулықты нығайтуға ықпал ететін дене жаттығуларын орындау кезінде қиындықтар мен тәуекелді еңсеру үшін тиісті реакцияларды таңдау және қолдану. Сабақта оқушылар жаттығуларды дұрыс орындауға тырысады.Гимнасика кезінде жұмсақ төсеніштер төселеді.Оқушылардың сабақ кезінде топтық,жұптық,жеке тапсырмаларды орындағанда, аса сергектік пен шапшаңдықты керек етеді.Бір-біріне қолдау көрсете отырып,бірлесе жұмыс жасайды.Денені жүйелі түрде шынықтырып отыру, оқушының ойын өсіріп қабілетін дамытады.

Қорытындылай келе,болашақта оқушыларымыздың арасынан ел мерейін асырып,ел абыройын қорғайтын спортшылар шықса , біз үшін мақтаныш асқан абырой. Рухы мықты ,мәдениеті биік,білімі терең ұрпақты тәрбиелеген ұстаз ғана ұлтының шамшырағы бола алады.

Ақтөбе облысы Байғанин ауданы Кемерши селосы

«Қ.Жазықов атындағы орта мектебі»КММ

Нуртаева Айгерим Аманжоловна дене шынықтыру пәнінің мұғалімі